Կոմպոզիտորի ստեղծագործական կյանքը եղավ բավականին կարճ՝ ընդհամենը 13 տարի։ Ստեղծագործությունների թիվը մեծ չէ. հայտնի գործերն են` թավջութակի և դաշնամուրի, ջութակի և դաշնամուրի սոնատները, ֆագոտի «MEDIUM» սոնատը, կլարնետի և դաշնամուրի «MEDITATION»-ը, երգեհոնի «Հաղթական Ռեքվիեմը», «Երբ իջնում է մթնշաղը» վոկալ շարքը, «Լռության րոպե» ակապելլան կանանց երգչախմբի համար, «Հուշարձան նահատակներին» կանտատ-ռեքվիեմը, «Տոպոֆոնո» կոնցերտը` գրված կամերային նվագախմբի համար, «ECLOGA» ֆլեյտայի և կամերային նվագախմբի համար կոնցերտը, երեք սիմֆոնիաները, «Մահ» սիմֆոնիկ պոեմը և այլն, որոնք կատարվել են Հայաստանում, Ռուսաստանում, Եվրոպայի մի շարք երկրներում և ԱՄՆ-ում: